Kes bunuh Zayn Rayyan

Kena 5 Disember 2023, siku nembiak mit beumur enam taun, Zayn Rayyan bin Abdul Matiin, lenyau ba kandang mengeri Damansara, ke bepalan di Selangor, Malaysia. Nengah raban pengiga, nembiak mit nya ditemu mati ba tebing sungai ke semak, lalu udah nya disahka polis kandang menua nya udah dibunuh.

 Latar belakang 
Zayn Rayyan bin Abdul Matiin, siku nembiak mit beumur enam taun ke bisi penyakit autisme, diriputka lenyau urung pukul 6:36 lemai kena 5 Disember 2023, lalu kepenudi dipeda bemain ngena baju uniform sekula ba kandang menua Damansara Damai, Selangor, Malaysia. Udah nya, penabur bisi digaga sida sebilik lalu ngerembai ngagai serata media rama.

Kena lemai 6 Disember, polis kandang menua nya bekerejasama enggau beratus iku orang ke diau ba apartmen nya dalam pengawa ngiga enggau nyelamat Zayn nyengkaum pengawa ngiga ari pintu ke pintu ba kandang endur ke ngelingi. Zayn udah nya ditemu orang mati semak tebing sungai kena malam nya. Iya ditemu 200 meter ari endur iya kepenudi dipeda indai iya.

 Tasat 
Pansik forensik udah nya ngesahka iya dibunuh, dipelabaka dichekak bepelasarka bakal ba rekung, lalu ngesahka iya bisi bakal ti setipak enggau pengawa ngetanka diri. Kelimpah ari nya, nadai tanda dipejal ditemu ba tubuh iya. Berindik ari penemu tu, polis numbuhka raban petugas spesyel dikena mansik kes munuh nya. Bangkai Zayn udah nya ditumbak kena 7 Disember pengudah peresa post-mortem.

Kandang endur ke ditemu bangkai nya diriputka udah beberapa kali diperesa piak ngiga sebedau tu. Nya alai, polis ngaga spekulasyen iya dibunuh ba endur bukai lalu udah nya dibai ngagai palan penemu. Pansik udah nya diteruska ba kandang endur ke ngelingi dikena ngiga bukti baru. Pansik keterubah madahka semina siku saspek aja ke bisi kaul.

Kena 31 Mei 2024, jam 10:05 pagi, apai indai Zayn disahka ditan polis ba Puncak Alam, lalu udah diriman nyentuk 7 Jun dikena mantu pansik ke benung dipejalaika.

Kena 3 Jun 2024, jam 1:58 pukul lemai, tiga iku individu nyengkaum ex-pengasuh anak mit Zayn Rayyan dikangau ngagai indu opis polis Petaling Jaya ngambika ulih mantu pansik.

 Kereban sanding